**Referat Fylkeledernes møte 3. september 2020**

Fylkeslederne i Samfunnsviterne ønsker å formalisere rapporten som anbefaling til hovedstyret.

Vi anbefaler å jobbe videre med alternativ 2 i rapporten som modell videre. Det bør være førende for det videre arbeid.

**«Alternativ II:**

Å arbeide videre med utgangspunkt i dagens organisasjonsmodell for å videreutvikle denne modellen og ta ut et større potensiale til det beste for medlemmer og tillitsvalgte gjennom å styrke alle ledd i organisasjonen. Arbeidet setter da et særlig fokus på roller og oppgaver for fylkesavdelingene og lokallag, samt en videreutvikling av Arbeidslivsutsvalget i tråd med landsmøtets vedtak. I dette alternativet blir det også viktig å prøve ut samfunnsviterfora som et utgangspunkt for faglige nettverk for medlemmer.»

Følgende problemstillinger er relevante for det videre arbeidet med organisasjonsutvikling i foreningen:

* Hvilken rolle og oppgaver skal fylkesavdelinger, lokallag og fylkesledermøtet ha?
* Hvordan styrke samhandlingen mellom arbeidslivsutvalget og lokallag/lokale tillitsvalgte?
* Hvordan kan politikkutforming i større grad involvere hele organisasjonen?
* Kan samfunnsviterforum, slik foreslått av organisasjonsutvalget, være et supplement innenfor dagens organisasjonsmodell?
* Bør sentrale utvalg som arbeidslivsutvalget og arbeidsgruppe for samfunnspolitikk og samfunnsansvar velges av landsmøtet?
* Hvordan kan vedtatte satsing på digitalisering og økt bruk av digitale verktøy bidra til et økt engasjement lokalt og økt medlemsinvolvering?
* Hvordan operasjonalisere overordnede mål og strategiske grep i strategisk plan på alle nivå i foreningen?  
    
  **Nytt punkt foreslått:**
* Delegatvalg til landsmøtet. Hvordan skal disse velges ut? Fylkesstyrets rolle vs. valg blant «alle» medlemmene?

Ut fra signaler fra landsmøtet 2019 ser vi ingen grunn til å foreslå alternativ 1. Det er feil tidspunkt å gjøre store organisasjonsendringer nå.

Fylkesledermøtet ønsker en dialog med hovedstyret om det videre arbeidet. Skal vi legge opp til en felles samling?

**Andre ting vi snakket om:**

De som er engasjert i organisasjonsarbeid i foreningen, er enten tillitsvalgt eller med i fylkesstyre. Hvordan engasjere også andre medlemmer?

**Arbeid i fylkesavdelingene i praksis:**

Kan vi jobbe fram felles handlingsplan for fylkesstyrene? Hva skal vi satse på av aktiviteter? Så kan fylkeslagene lage sin lokale variant ut fra det.

Det må jobbes med kurskalenderen. For eksempel kan aktiviteter tilbys på tvers av fylker og tariffområder.